Dinsdagaand: 14 November 2017 - Weather Forecasting for South Africa
Dinsdagaand: 14 November 2017
​Goeie naand almal: Hallo Kenya: Mostly fine in the north, partly cloudy to cloudy over the rest of the country with a few showers in the south-east this evening.
Nie vreeslik baie nie maar daar was 1.4mm by Alexanderbaai en 0.6mm by Kleinsee. Hele paar plekke in die Kaap wys reën maar wissel van 0.4mm tot 1mm. Dan sien ek sowat 7mmin die Theewaterskloofdam gebied 2.4mm suid van Worcester en ‘n netjiese 18.4mm net suid van Robertson. Oos van Swellendam is daar al 45.6mm, noord van Mosselbaai 22.6mm en dan 5-6 stasies van wes na oos oor George 14 tot 21mm, glad nie sleg nie en meeste van die stasies wys nog reën teen 6nm. PE se kant toe nog nie baie nie maar al die stasies wys ietsie in die meters, wissel van 1-6mm. Oos Londen staan op 3.2mm en dan oor die platorand sowat 2-5mm met Buffelsfontein wat op 0.6mm staan. Bloemfontein het sowat 3mm gekry en Maselspoort se kant toe sowat 14.4m. Amper al spogreën by Potchefstroom van 23.6mm in en om Vereeniging 2-12mm Baie stasies wys reën oor KZN maar in die meeste gevalle is dit nog nie spogreën nie, Vryheid staan nou op 1,8mm maar slegs ‘n paar km oppad na Ceza se kant is daar ‘n mooi 29.0mm, beide streke wys reën teen 6nm en as alles reg loop behoort daar nog lekker reën te val, wat ook geldig is vir die res van KZN. Ja, ek het gesien die manne en dames praat van baie reën by Porterville, Piketberg se kant toe… maar ek kan dit nie bevestig nie…
Daar het wel ‘n swak koue front wes van die Kaap gevorm so ek dink daar is nog ‘n kans vir reën oor die streek wat ook kan uitbrei oor die tuinroete, dit sal wonderlike opvolg reën wees. Al die dele wat ek met groen omkring het is waar daar nou storms voorkom en dieselfde geld vir die vuilgroen oor die suidkus gebiede.
Die bolugtrog\laag vir môre behoort die vog in stand te hou wat nou oor die sentrale binneland lê en sal môre vanuit die weste opklaar waar dit nog kouer sal wees as wat vandag die geval was. Ja, die bolug is perfek vir kolle met baie goeie reën, net jammer die koue front slaan in vanuit die suid-weste en weste, dan word dit koud en ,,vreet;; die reën weg… Hoop ons almal kry reën voor dit skerp begin afkoel later môre.. Met hoër vogvlakke oor KZN, kan daar kolle oor KZN wees wat baie goeie reën kan kry van 50mm en meer, so ek hoop alle stormwater stelsels is skoon en reg om die water weg te voer….
Die weer begin nou hier by my in die noorde grom, so ek hoop dit begin nou een of ander tyd ook hier reën…….
Hansie van Rensburg
More Sakkie Ek is nie by jou ingeskryf nie maar geniet jou weer elke dag Ons vannag by my in die dorre Langkloof 41 mm gehad en reen nog steeds Groete Hansie Jay Dee farms